Diari Oficial de la Generalitat Valenciana


Sumari del DOGV 4130, del 19-11-2001 (2001/10763)

Informació pública de l'alternativa tècnica del programa per al desenvolupament d'una unitat d'execució en l'àmbit de la urbanització Los Bancales.
---------------------------------------------------------------------------------------------------------------------------------------------------

### Dades del document

Número de DOGV
:   4130

Data del DOGV
:   19-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10609


Organisme emissor
:   Ajuntament de Benissa

Tipus de document
:   Anunci

Informació pública de l'alternativa tècnica del programa per al desenvolupament d'una unitat d'execució en l'àmbit de la urbanització Los Bancales. [2001/M10812]
  
Aquesta alcaldia presidència, per Resolució de data 23 d'octubre de 2001, ha resolt:
  
Primer
  
Sotmetre al tràmit d'informació pública l'alternativa tècnica del programa per al desenvolupament d'una unitat d'execució en l'àmbit de la urbanització Los Bancales, que acompanya estudi de detall de reajustament de vials, projecte d'urbanització i projecte de reparcel·lació, presentat per la mercantil Terracorp, SL, pel termini de 20 dies hàbils, mitjançant un edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, després de remetre els avisos que estableix l'article 46.3 de la Llei Reguladora de l'Activitat Urbanística, sense que incidisca en el còmput d'aquest termini qualssevol altres formes de publicitat que s'hi puguen realitzar.
  
Segon
  
Aquesta informació pública té caràcter de simultani concurs públic per a la selecció de l'urbanitzador, i s'hi podran presentar alternatives tècniques i al·legacions durant el termini indicat.
  
Tercer
  
Les proposicions juridicoeconòmiques es presentaran durant els cinc dies següents al venciment del termini anterior.
  
Quart
  
Aquests terminis quedaran prorrogats per 20 dies addicionals, si durant els 10 primers d'informació pública, alguna persona es comprometera a presentar una alternativa tècnica substancialment distinta a la inicial i prestara caució per a això; aquesta pròrroga s'anunciarà al tauler d'edictes de l'ajuntament i es comunicarà als qui, per desconéixer-la, hagen presentat pliques prematurament.
  
Cinqué
  
L'acte d'obertura de pliques tindrà lloc en la següent data hàbil a la conclusió del termini per a presentar-les. Si aquest dia fóra dissabte es posposaria al dilluns següent.
  
Sisé
  
L'expedient estarà de manifest i es podrà consultar a les oficines tècniques municipals de l'Ajuntament de Benissa, en dies i hores hàbils.
  
Seté
  
Notificar aquest acord als regidors de la corporació municipal, de conformitat i als efectes que estableix l'article 46.3 de la LRAU.
  
Vuité
  
Remetre avís, amb el contingut de l'edicte, al domicili fiscal dels qui consten en el cadastre com a titulars de drets afectats per l'actuació proposada, així com als qui resulten titulars en el Registre de la Propietat.
  
Nové
  
L'adjudicació del programa que es realitze es farà amb els condicionants o les modificacions que, si escau, acorde l'Ajuntament de Benissa.
  
Cosa que es publica en compliment del que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.